Sony Xperia S

Το Sony Xperia S (γνωστό και ως Sony Ericsson Xperia NX στην Ιαπωνία) είναι ένα Android Έξυπνο τηλέφωνο (Smartphone) από τη Sony, το οποιό λάνσαρε στην "Έκθεση Ηλεκτρονικών Αναλώσιμων" του 2012. Είναι το πρώτο smartphone με το brand της Sony, μετά και την εξαγορά του μεριδίου της Ericsson που κατείχε στην Sony Ericsson τον Ιανουάριο του 2012. Το Xperia S διαθέτει οθόνη αφής 4.3" ιντσών (110 χιλ.) με mobile BRAVIA engine που βελτιστοποιεί την εικόνα, διπύρηνο επεξεργαστή 1,5 GHz, κάμερα 12,0 mega-pixel, έξοδο HDMI, 1 GB μνήμης RAM, και 32 GB εσωτερικής μνήμης αποθήκευσης.

Διαθεσιμότητα 
Το κινητό είναι διαθέσιμο στη Βαρκελώνη από τις 29 Φεβρουαρίου 2012 μετά το Mobile World Congress, και στο Ηνωμένο Βασίλειο από τον μάρτιο του 2012  με προτεινόμενη λιανική τιμή στις 399 GBP ή 449 EUR στη Γαλλία και $700 στη Σιγκαπούρη. Στην Ελλάδα, κυκλοφόρησε επίσης τον Μάρτιο του 2012 με αρχική τιμή τα 599 EUR

Υλικό 
Η οθόνη αφής έχει διαγώνιο 4.3 ίντσες με ανάλυση 1280×720 εικονοστοιχεία και με 342 ppi, είναι ισόπαλο με το the HTC Rezound για την υψηλότερη πικνότητα pixel σε οθόνη κινητού μέχρι στιγμής. Υποστηρίζει multi-touch και διαθέτει οθόνη υψηλής ευκρίνειας Reality Display με mobile BRAVIA engine από τη Sony, ενώ απεικονίζει 16,777,216 χρώματα. Η κάμερα διαθέτει φακό 12,0 megapixels Exmor R για λήψεις σε χαμηλό φωτισμό και με δυνατότητα καταγραφής βίντεο full HD 1080p. Διαθέτει επίσης μια εμπρόσθια κάμερα 1,3 megapixels με δυνατότητα καταγραφής βίντεο 720p. Ο διπύρηνος επεξεργαστής είναι χρονισμένος στα 1,5 GHz, έχει 1 GB RAM, 32 GB εσωτερικό αποθηκευτικό χώρο, θύρα micro-USB που υποστηρίζει επίσης USB On-The-Go και μια θύρα HDMI για την προβολή εικόνων και βίντεο από τη συσκευή σε οθόνη τηλεόρασης. Είναι εξοπλισμένο με ενεργό NFC (Near Field Communication) που μπορεί να χρησιμοποιηθεί με τις έξυπνες ετικέτες Xperia (SmartTags), ή για μικρής αξίας οικονομικές συναλλαγές, καθώς το NFC διαδίδεται όλο και περισσότερο, με τις κατάλληλες εφαρμογές από το Google Play.

Λογισμικό 
Αρχικά, το Xperia S κυκλοφόρησε με την έκδοση Android 2.3 ("Gingerbread"), όμως έλαβε αναβάθμιση στην έκδοση Android 4.0.4 ("Ice Cream Sandwich") στις 21 Ιουνίου 2012.
Το Xperia S έχει ενσωματωμένο Facebook (Xperia™ 2.0 με Facebook και διαθέτει το Timescape UI με ενσωματωμένο Twitter. Είναι επίσης PlayStation Certified, κάτι το οποίο σημαίνει ότι οι χρήστες μπορούν να απολαύσουν παιχνίδια του Playstation μέσω του Playstation Store, ενώ είναι συνδεδεμένο και με το Sony Entertainment Network που επιτρέπει στους χρήστες να αποκτήσουν πρόσβαση στις υπηρεσίες Music & Video Unlimited. Τόσο το Playstation Store, όσο και το Sony Entertainment Network υπόκεινται σε περιορισμούς ανάλογα με την αγορά, αποκλείοντας την Ελλάδα. Τέλος, το Xperia S φέρει πιστοποίηση DLNA.

Σχεδίαση 
Περισσότερο από το 90% της εμπρόσθιας όψης καλύπτεται από την οθόνη, ενώ το πίσω μέρος είναι ελαφρώς κυρτό για μεγαλύτερη άνεση. Η κεραία είναι ενσωματωμένη στη διάφανη λωρίδα που διαπερνά τη βάση της συσκευής και η οποία φωτίζεται υποδεικνύοντας που βρίσκονται τα κουμπιά της συσκευής.

Αποδοχή 
Κατά το λανσάρισμα, το Xperia S εγκωμιάστηκε για το υλικό του, την ξεχωριστή σχεδίασή του, την υψηλής ευκρίνειας οθόνη, την αποτελεσματική κάμερα και την καθαρότητα της φωνής, ενώ επικρίθηκε για την έλλειψη αφαιρούμενων μέσων αποθήκευσης και τη μπαταρία του. Μεταξύ των Android smartphones, ανταγωνίζεται με τα Galaxy Nexus, HTC One X, LG Optimus 4X HD και Samsung Galaxy S III. Η αναβάθμιση στη νεότερη έκδοση λογισμικού Android 4.0.4 "Ice Cream Sandwich" έτυχε μεγάλης αποδοχής και προσέθεσε κάποιες βελτιώσεις.

Παρόλο που τόσο το Xperia S, όσο και το iPhone 4S διαθέτουν παρόμοιους αισθητήρες κάμερας Exmor R, η Natasha Lomas από το CNET UK προτίμησε την κάμερα του iPhone 4S για τα χρώματα, την έκθεση, την εστίαση και τη μείωση του θορύβου, (ορισμένα σχόλια στο άρθρο ασκούσαν κριτική ότι η δοκιμή ήταν μεροληπτική και άδικη, ενώ άλλα πίστευαν ότι το συμπέρασμα ήταν ορθώς δικαιολογημένο), ενώ για τον Basil Kronfli από το recombu, το Xperia S ήταν σχεδόν ισόπαλο με το HTC One X για την καλύτερη κάμερα, για το κουμπί και την λεπτομερέστατη ποιότητα εικόνας, μπροστά από το Nokia N8, το οποίο είναι πιο πάνω από το iPhone 4S.

Παραπομπές

Εξωτερικοί σύνδεσμοι 
 Official website

Έξυπνα τηλέφωνα
Προϊόντα της Sony